
įsakymu Nr.VK-19
VARĖNOS R. MARCINKONIŲ DAUGIAFUNKCIO CENTRO
SPORTO ORGANIZATORIAUS PAREIGYBĖS APRAŠYMAS
I SKYRIUS
PAREIGYBĖ
1. Varėnos r. Marcinkonių daugiafunkcio centro (toliau – Centro) sporto organizatoriaus pareigybė. 

2. Pareigybės lygis -specialistų. 
3. Sporto organizatorius pavaldus Centro direktoriui. 
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
4. Darbuotojas, einantis šias pareigas, turi atitikti šiuos specialius reikalavimus: 

4.1. turėti ne žemesnį kaip aukštesnįjį išsilavinimą, įgytą iki 2009 m.  arba specialų vidurinį išsilavinimą įgytą iki 1995 metų; 

4.2. išmanyti dokumentų rengimo ir įforminimo taisykles; 

4.3. gebėti savarankiškai planuoti ir organizuoti savo darbinę veiklą, sportines veiklas bei sportinius renginius; 

4.4. sugebėti naudotis informacinėmis technologijomis (IT); 

4.5. mokėti lietuvių kalbą; 

4.6. mokėti valdyti, kaupti, analizuoti, sisteminti, apibendrinti informaciją; 

4.7. žinoti darbuotojų saugos ir sveikatos, priešgaisrinės saugos reikalavimus; 

4.8. žinoti Centro struktūrą, darbo organizavimo principus; Centro nuostatus, Centro darbo tvarkos taisykles, asmens duomenų saugojimo politiką, Centro veiklą reglamentuojančius norminius aktus. 

III SKYRIUS
ŠIAS PAREIGAS EINANČIO DARBUOTOJO FUNKCIJOS
5. Šias pareigas einantis darbuotojas vykdo šias funkcijas: 

5.1. organizuoja Centro sportines veiklas bei sportinius renginius, sporto varžybas; 

5.2. organizuoja ir veda sportinius užsiėmimus kaimo gyventojams, vaikams, jaunimui; 

5.3. palaiko ryšius su gyventojų bendruomenėmis, užtikrina gyventojų dalyvavimą sportinėje veikloje; 

5.4. užtikrina reikiamą sportinių renginių parengimo ir pravedimo dokumentų įforminimą; 

5.5. sudaro varžybų tvarkaraščius, derina varžybų vietą ir laiką; 

5.6. teikia informaciją apie Centre vyksiančius sporto renginius, vykdo informacijos sklaidą;  

5.7. laikosi įstaigos vidaus darbo tvarkos taisyklių, saugaus darbo reikalavimų; 

5.8. vykdo kitus Centro direktoriaus teisėtus nurodymus, susijusius su pareigybės paskirtimi. 

________________________ 

Susipažinau ___________________________________________________________ 

(vardas, pavardė, parašas, data)
